גרווילאה חסונה

גרווילאה חסונה (שם מדעי: Grevillea robusta) הוא עץ ממשפחת הפרוטאיים, הגדול ביותר בסוגו, גרווילאה. תפוצתו הטבעית בחוף המזרחי של אוסטרליה. עץ הגרוויליאה החסונה הוא ירוק-עד, בעל גזע מרכזי, הצומח לגבהים של 5 עד 40 מטרים. קליפת הגזע היא אפורה כהה ומחורצת. העלים מנוצים, באורך 10 עד 34 סנטימטרים, ברוחב 9 עד 15 סנטימטרים, בעלי 11 עד 31 עלעלים. עלים רבים נושרים מעט לפני הפריחה. הפרחים ערוכים בקבוצות דמויות מברשת, באורך 12 עד 15 סנטימטרים. לעלי של כל פרח יש גבעול באורך 21 עד 28 מילימטרים. הפרחים בדרך כלל בגוון צהבהב-כתום, או, לפעמים, אדמדם. הפריחה באפריל. הפרי הוא מַפּוּחִית (follicle) . הגרווילאה החסונה תוארה לראשונה באופן רשמי בשנת 1830 על ידי הבוטנאי רוברט בראון, לאחר תיאור על ידי אלן קנינגהם שלא פורסם. את טיפוס הדגימה אסף על ידי קנינגהם בקצה המזרחי של מפרץ מורטון בשנת 1827. שם המין הלטיני, robusta, משמעותו בלטינית "חזק כמו אלון" או "חסון", ומכאן גם השם בעברית. הגרווילאה החסונה גדלה באופן טבעי על החוף ועל רכסי הרים בדרום קווינסלנד בניו סאות ' ויילס, עד קצה תפוצתו הדרומי בקופס הארבור. הוא גדל בתוך יער גשם טרופי וביער טרופי יבש. כעת הוא נדיר יחסית בסביבתו הטבעית, אבל נטוע באופן נרחב במקומות רבים, כולל באי נורפוק ובאי הלורד האו ליד אוסטרליה. המין גם התאזרח במקומות נוספים בעולם, כולל בדרום אפריקה, ניו זילנד, הוואי, פולינזיה הצרפתית, ג'מייקה, פלורידה וישראל. היא נחשבת עשב שוטה בחלקים של ניו סאות' ויילס וויקטוריה, וכמין פולש בהוואי ובדרום אפריקה. הגרווילאה החסונה הובאה לישראל בימי המנדט הבריטי, בזכות צמיחתה המהירה ועמידותה לתנאי יובש, יחד עם עצים נוספים ממוצא אוסטרלי כגון קליסטמון, אראוקריה וקזוארינה. בסקר של אגף איכות הסביבה בעיריית כפר סבא, שפורסם בפברואר 2010, תועדו 53 עצי גרווילאה חסונה ברחבי העיר, ביניהם שישה עצים מול בניין העירייה, שניטעו בשנת 1936. שדרת הגרווילאת החסונות והתמרים לאורך כביש 652, בין פרדס חנה-כרכור לבנימינה, נחשבת לשדרה הארוכה ביותר בארץ, שעציה אינם עצי אקליפטוס. לפני תחילת השימוש באלומיניום, היה עץ הגרביליאה רובוסטה בשימוש נרחב עבור משקופי חלון חיצוניים, בזכות עמידותו בפני ריקבון. כמו כן נעשה בו שימוש בייצור רהיטים, ארונות וגדרות. בשל הידלדלות אוכלוסייתו, הוגבל היקף כריתתו. עצי גרווילאה חסונה בגינת תה קליפת הגזע עלה ענפים בפריחה פרחים תרמילי זרעים לא בשלים עלים ותרמילי זרעים בשלים תרמיל זרעים יבש תרמיל זרעים וזרעים תרמילי זרעים קצה ענף ותפרחת מדיה וקבצים בנושא גרווילאה חסונה בוויקישיתוף גרווילאה חסונה, באתר ITIS (באנגלית) גרווילאה חסונה, באתר NCBI (באנגלית) גרווילאה חסונה, באתר האנציקלופדיה של החיים (באנגלית) גרווילאה חסונה, באתר Tropicos (באנגלית) גרווילאה חסונה, באתר GBIF (באנגלית) גרווילאה חסונה, באתר The Plant List (באנגלית) גרווילאה חסונה, באתר IPNI (באנגלית) גרווילאה חסונה, באתר אנציקלופדיה בריטניקה (באנגלית) גרביליאה חסונה באתר צמחי הוואי (תמונות) גרווילאה חסונה באתר הרשימה האדומה של IUCN Makinson, Robert O. "Grevillea robusta". Royal Botanic Garden Sydney. נבדק ב-19 ביוני 2018. {{cite web}}: (עזרה) RHS A-Z encyclopedia of garden plants. United Kingdom: Dorling Kindersley. 2008. p. 1136. ISBN 1405332964. "Grevillea robusta". Australian Tropical Rainforest Plants. אורכב מ-המקור ב-2018-08-04. נבדק ב-19 ביוני 2018. {{cite web}}: (עזרה) ״גרווילאה חסונה״, בדפי ״שביל העצים״ באתר עיריית כפר סבא ״סקר עצים ייחודים - בעיר כפר סבא״, באתר עיריית כפר סבא ״מבנימינה לפרדס חנה בצעדי ליקוט, באתר ״מושבה חופשית״ "Grevillea robusta". National Arboretum Canberra. אורכב מ-המקור ב-2020-05-26. נבדק ב-18 ביוני 2018. {{cite web}}: (עזרה)